Insinuandum est omnibus futuris et presentibus quod Hugo de Baissei et sorores ejus Legarda et Aalais atque Maria dederunt Deo et sancte Marie de Firmitate et monachis ejusdem loci quicquid habebant vel calumpniabant in territorio de Clus, in bosco, in plano, in aqua, et promiserunt quia hoc facerent laudare Landrico clerico, fratri suo, qui erat in scolis, et si hoc non laudasset Landricus, quod redderent quinque solidos quos inde habuerant monachis aut quicquid habebant Longepetre monachis relinquerent. Henricus del Chastellet responsor est de firma pace. Hoc autem dederat pater eorum Painus de Baisse et mater Hugeia, filia Landrici. Hujus rei testes: Robertus li Surre, Aimo del Doais, Murises li Chapuis, Guido presbiter.